**ELŐZETES HATÁSVIZSGÁLAT**

**a közterületen történő szeszesital fogyasztás korlátozásáról szóló 7/2015.(V.29.) önkormányzati rendelet megalkotásához**

**1./ A rendelet-tervezet társadalmi, gazdasági, költségvetési hatása**

Borsodnádasd számára kiemelt fontosságú, hogy élhető település legyen. A rendezett városképhez a közterület rendje, az ott tartózkodók kulturált viselkedése is hozzátartozik. A közterületen való szeszesital fogyasztás korlátozása a lakosság széles körének érdekeit szolgálja, mivel hozzájárulhat a nem kulturált viselkedésű normák és minták visszaszorításához.

**2./ A rendelet-tervezet környezeti és egészségi hatása**

A rendelet-tervezetnek környezeti és egészségi hatása nincs.

**3./ A rendelet-tervezet adminisztratív terheket befolyásoló hatása**

Jelen rendelet-tervezettel minimális adminisztratív teher jelentkezik.

**4./ A jogszabály megalkotásának szükségessége**

A rendelet megalkotása nem kötelező, a felettes jogszabályok csak lehetőséget biztosítanak arra.

A szabályozás hozzájárulhat a közterületen történő italozással több esetben együtt járó szabálysértések, bűncselekmények (közbiztonsági, közerkölcs megsértése, rongálás, csendháborítás) megelőzéséhez.

A rendelet megalkotása az Ózdi Rendőrkapitányság munkáját is segíti.

**5./ A jogszabály alkalmazásához szükséges személyi, tárgyi, szervezeti és pénzügyi feltételek**

A jogszabály alkalmazásához a személyi, pénzügyi, tárgyi, szervezeti feltételei rendelkezésre állnak.

Borsodnádasd, 2015. május 29.

Burkovics Róbert

jegyző